Document ID: 32010D0041

NEUVOSTON PÄÄTÖS,
tehty yhteisymmärryksessä komission puheenjohtajaksi valitun kanssa,
annettu 22 päivänä tammikuuta 2010,
niiden muiden henkilöiden luettelon hyväksymisestä, jotka neuvosto aikoo nimittää komission jäseniksi, ja päätöksen 2009/903/EU kumoamisesta ja korvaamisesta
(2010/41/EU, Euratom)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 17 artiklan 3 kohdan, 4 kohdan ja 7 kohdan toisen alakohdan,
ottaa huomioon Euroopan atomienergiayhteisön perustamissopimuksen ja erityisesti sen 106 a artiklan,
sekä katsoo seuraavaa:
(1)
Lissabonin sopimuksen ratifiointiprosessiin liittyvien seikkojen johdosta 22 päivänä marraskuuta 2004 nimitetty komissio jatkaa Euroopan unionista tehdyn sopimuksen määräysten, sellaisina kuin ne ovat muutettuina Lissabonin sopimuksella, mukaisesti tehtävässään 31 päivän lokakuuta 2009 jälkeen, kunnes uuden komission nimittämismenettely on saatu päätökseen.
(2)
Uusi komissio, jossa on yksi kansalainen kustakin jäsenvaltiosta, mukaan lukien komission puheenjohtaja ja unionin ulkoasioiden ja turvallisuuspolitiikan korkea edustaja on nimitettävä 31 päivään lokakuuta 2014 saakka.
(3)
Eurooppa-neuvosto on nimennyt José Manuel DURÃO BARROSOn henkilöksi, jota ehdotetaan Euroopan parlamentille komission puheenjohtajaksi, ja Euroopan parlamentti on valinnut tällä tavoin nimetyn ehdokkaan.
(4)
Euroopan unionista tehdyn sopimuksen 18 artiklan 1 kohdan mukaisesti Eurooppa-neuvosto nimittää komission puheenjohtajan suostumuksella unionin ulkoasioiden ja turvallisuuspolitiikan korkean edustajan.
(5)
Neuvosto on 4 päivänä joulukuuta 2009 tehdyllä päätöksellä 2009/903/EU (1) hyväksynyt yhteisymmärryksessä komission puheenjohtajaksi valitun kanssa luettelon muista henkilöistä, jotka neuvosto aikoo nimittää komission jäseniksi 31 päivään lokakuuta 2014 saakka.
(6)
Yhteisymmärryksessä komission puheenjohtajaksi valitun kanssa olisi kumottava päätös 2009/903/EU ennen siihen sisältyvän luettelon antamista hyväksyttäväksi Euroopan parlamentin äänestyksessä ja korvattava kyseinen päätös tällä päätöksellä.
(7)
Euroopan unionista tehdyn sopimuksen 17 artiklan 7 kohdan kolmannen alakohdan mukaisesti Euroopan parlamentti äänestää komission puheenjohtajan, unionin ulkoasioiden ja turvallisuuspolitiikan korkean edustajan ja muiden komission jäsenten hyväksymisestä yhtenä kokoonpanona,
ON HYVÄKSYNYT TÄMÄN PÄÄTÖKSEN:
1 artikla
Neuvosto ehdottaa yhteisymmärryksessä komission puheenjohtajaksi valitun José Manuel DURÃO BARROSOn kanssa, että seuraavat henkilöt nimitetään Euroopan komission jäseniksi 31 päivään lokakuuta 2014 saakka:
Joaquín ALMUNIA AMANN
László ANDOR
Michel BARNIER
Dacian CIOLOȘ
John DALLI
Maria DAMANAKI
Karel DE GUCHT
Štefan FÜLE
Máire GEOGHEGAN-QUINN
Kristalina GEORGIEVA
Johannes HAHN
Connie HEDEGAARD
Siim KALLAS
Neelie KROES
Janusz LEWANDOWSKI
Cecilia MALMSTRÖM
Günther H. OETTINGER
Andris PIEBALGS
Janez POTOČNIK
Viviane REDING
Olli REHN
Maroš ŠEFČOVIČ
Algirdas Gediminas ŠEMETA
Antonio TAJANI
Androulla VASSILIOU
2 artikla
Kumotaan päätös 2009/903/EU.
3 artikla
Tämä päätös toimitetaan Euroopan parlamentille.
Se julkaistaan Euroopan unionin virallisessa lehdessä.
Tehty Brysselissä 22 päivänä tammikuuta 2010.

Labels: 15